open-index/open-wikipedia-markdown huggingface dataset:
อัลเฟรด ซิสลีย์

**อัลเฟรด ซิสลีย์** (; 30 ตุลาคม ค.ศ. 1839 - 29 มกราคม ค.ศ. 1899) เป็นจิตรกรสมัยอิมเพรสชันนิสม์แบบฝรั่งเศส คนสำคัญของประเทศอังกฤษในคริสต์ศตวรรษที่ 19 มีความเชี่ยวชาญทางการเขียนจิตรกรรมภูมิทัศน์ (Landscape painting)

## ชีวิตและงาน
thumb|220px |“อัลเฟรด ซิสลีย์” (ค.ศ. 1874) โดย ปีแยร์-โอกุสต์ เรอนัวร์
ซิสลีย์เกิดที่อินเดียจากพ่อแม่ผู้มีฐานะ -- วิลเลียม และเฟลิเชีย เซล  เมื่อต้นคริสต์ทศศตวรรษที่ 1860 ซิสลีย์ก็ไปศึกษากับมา มาร์ค ชาร์ล เกเบรียล เกลย์ (Marc-Charles-Gabriel Gleyre) ซึ่งเป็นที่ที่ซิสลีย์ทำความรู้จักกับเฟรเดริก บาซีล (Frédéric Bazille) ปีแยร์-โอกุสต์ เรอนัวร์ และโกลด มอแน ศิลปินในกลุ่มนี้จะนิยมเขียนภาพภูมิทัศน์นอกสถานที่ (en plein air) เพี่อจะพยายามบันทึกแสงจากธรรมชาติให้ได้ดีที่สุด ในสมัยนั้นการวาดภาพแบบนี้เป็นวิธีใหม่ทำให้ภาพเขียนมีสีสันมากกว่าเดิมซึ่งเป็นแบบที่ผู้ชมไม่เคยเห็นมาก่อนและไม่คุ้น  ฉะนั้นซิสลีย์และบรรดาเพื่อนจิตรกรจึงหาโอกาสที่จะแสดงภาพเขียนยาก หรือขายภาพเขียนกันไม่ได้เท่าใดนัก แต่ซิสลีย์ยังโชคดีกว่าจิตรกรคนอื่นที่ได้รับค่าใช้จ่ายประจำจากพ่อ งานจากสมัยที่ซิสลีย์ยังศึกษาไม่มีเหลือไห้ดู ภาพเขียนภาพแรกที่สุดเท่าที่ทราบคือภาพ “ถนนใกล้เมืองเล็ก” (Lane Near a Small Town) ที่เชื่อว่าเขียนราว ค.ศ. 1864

เมื่อปี ค.ศ. 1866 ซิสลีย์แต่งงานกับเออเฌนี เลอซูแซ็ก (Eugénie Lesouezec) ชาวบริตานีผู้มีลูกด้วยกันสองคน ความมั่นคงทางการเงินของซิสลีย์มาหยุดลงเมื่อปี ค.ศ. 1870 เมื่อธุรกิจของพ่อล้มละลาย ซิสลีย์จึงต้องหากินจากการขายภาพเขียนของตนเอง หลังจากนั้นซิสลีย์ก็มึชีวิตอย่างยากจนตลอดชีวิต ภาพเขียนของซิสลีย์มามีราคาสูงภายหลังที่ซิสลีย์เสียชีวิตไปแล้ว

## อ้างอิง

## ข้อมูลเพิ่มเติม
* ศิลปะอิมเพรสชันนิสม์

## แหล่งข้อมูลอื่น

## สมุดภาพ


ภาพ:Alfred Sisley 001.jpg|“ทิวทัศน์คลองแซ็ง-มาร์แต็ง” (Vue du canal Saint-Martin)  – ค.ศ. 1870 พิพิธภัณฑ์ออร์แซ, ปารีส, ประเทศฝรั่งเศส
ภาพ:Alfred Sisley 071.jpg|“ถนนมาชีนใกล้ลูฟว์เซียน” (Weg der Maschine, bei Louveciennes) – ราว ค.ศ. 1871-1872, พิพิธภัณฑ์ศิลปะบอสตัน, สหรัฐอเมริกา
ภาพ:Alfred Sisley 052.jpg|“หิมะที่ลูฟว์เซียน” (Snow in Louveciennes)  – ราว ค.ศ. 1874, พิพิธภัณฑ์ฟิลลิป, วอชิงตัน ดี.ซี., สหรัฐอเมริกา
ภาพ:Alfred Sisley 012.jpg|“สะพานที่มอแร-ซูร์-ลวง” (Pont de Moret-sur-Loing) – ราว ค.ศ. 1885
ภาพ:Alfred Sisley 010.jpg|“หน้าร้อนที่สะพานที่มอแร” (Brücke von Moret im Sommer) –  ค.ศ. 1888



หมวดหมู่:จิตรกรชาวอังกฤษ
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรลัทธิประทับใจ
หมวดหมู่:จิตรกรภูมิทัศน์
หมวดหมู่:บุคคลจากปารีส
เฌอเนอวูซูบลีปา

"**เฌอเนอวูซูบลีปา**" (, ) เป็นซิงเกิลแรกจากอัลบั้มรวมเพลงยอดนิยมภาษาฝรั่งเศสของเซลีน ดิออน *[[องเนอช็องฌ์ปา]]* วางจำหน่ายในรูปแบบดาวน์โหลดในแคนาดาเมื่อวันที่ 27 กันยายน ค.ศ. 2005และฝรั่งเศสในวันที่ 3 ตุลาคม ค.ศ. 2005 ส่วนซิงเกิลซีดีได้มีการเผยแพร่ในฝรั่งเศส เบลเยียม และสวิตเซอร์แลนด์ในช่วงกลางตุลาคม ค.ศ. 2005

## ภูมิหลังและการเผยแพร่
คำร้องประพันธ์โดย ฌัก เวอเนอรูโซ  (ผู้ทำงานร่วมกับเซลีน ดิออนในอัลบั้ม *[[อวีนฟีเยอเอกัตเรอตี]]* อัลบั้มภาษาฝรั่งเศสก่อนหน้านี้) กล่าวว่าเพลงนี้เป็นการขอบคุณแฟนเพลงของเธอ 

"เฌอเนอวูซูบลีปา" ออกจำหน่ายเพื่อการค้าในบางประเทศในยุโรป และออกเผยแพร่ในสถานีวิทยุแบบซิงเกิลสถานีวิทยุในแคนาดา

มิวสิกวิดีโอ ถ่ายทำและอำนวยการผลิตในโรงละครมอนทรีออล อิมพีเรียล ประเทศแคนาดาเมื่อวันที่ 25 กรกฎาคม ค.ศ. 2005 โดย Didier Kerbrat และออกเผยแพร่ในเดือนกันยายน ค.ศ. 2005

เซลีน ดิออนเยือนฝรั่งเศสในเดือนตุลาคม ค.ศ. 2005 เพื่อโปรโมตอัลบั้มใหม่ของเธอ และแสดงเพลง "เฌอเนอวูซูบลีปา" ในรายการโทรทัศน์หลายรายการ ซิงเกิลขึ้นสู่อันดับที่ 2 (สถานะ: ซิลเวอร์ - 163,600 แผ่น) และประสบความสำเร็จในอีก 3 ที่ได้แก่ อันดับ 3 ในควิเบก, อันดับ 4 ในเบลเยี่ยม, อันดับ 8 ในยุโรป และอันดับที่ 21 ในสวิตเซอร์แลนด์ 

"เฌอเนอวูซูบลีปา" ได้รับการเสนอชื่อชิงรางวัล รางวัลเฟลิกซ์ ในปี ค.ศ. 2006 ในประเภทเพลงยอดเยี่ยมแห่งปี 

ในฉบับของเพลง "เฌอเนอวูซูบลีปา" ที่ขับร้องโดยเซลีน ดิออน และ 500 นักคอรัส วางจำหน่ายเมื่อเดือนพฤศจิกายน ค.ศ. 2006 ในอัลบั้ม 500 Choristes avec.../vol.2 และบรรจุในซิงเกิลเพลงภาษาฝรั่งเศสของเซลีนในปี พ.ศ. 2550 "เอซีลนองแรสเตกวีน (เฌอเซอเรแซล-ลา)"

นอกจากนี้ ชากยังประพันธ์และอำนวยการสร้าง 4 เพลงจากอัลบั้ม *[[แดล]]* ของเซลีนที่จำหน่ายในปี พ.ศ. 2550 อีกด้วย

## รูปแบบและรายชื่อเพลง
***ซิงเกิลซีดียุโรป**
#"เฌอเนอวูซูบลีปา" – 3:35
#"ซูเลอวอง" (ร้องกับการูและคณะประสานเสียง 500 คน) – 3:34
#"เฌอเนอวูซูบลีปา" (ทำนองบรรเลง) – 3:35

## ชาร์ต

### รายสัปดาห์

### ปลายปี

## ใบรับรองและยอดขาย

## ประวัติเผยแพร่

## อ้างอิง

ฌ
ฌ
นีโอยูนิเวิร์ส

**นีโอยูนิเวิร์ส** () อาจหมายถึง

* **NEO UNIVERSE/finale** - ชื่อซิงเกิลของวง ลาร์คอองเซียล
* **[[นีโอยูนิเวิร์ส (เอ็กซีคิวชั่นแนล)]]**  - ชื่อวิดีโอเกมที่ปรากฏในการ์ตูนไทยเรื่องเอ็กซีคิวชั่นแนล
จอห์น กริแชม

thumb|John Grisham
**จอห์น กริแชม** () นักเขียนนวนิยายแนวอาชญากรรม มีลักษณะตื่นเต้นระทึกขวัญ อิงความรู้เชิงกฎหมายและกระบวนการยุติธรรม   ในปี พ.ศ. 2551 หนังสือของเขาขายได้มากกว่า 235 ล้านเล่มทั่วโลก

## ประวัติ
เกิดที่รัฐอาร์คันซอ สหรัฐอเมริกา เมื่อวันที่ 8 กุมภาพันธ์ 1955 และย้ายไปอยู่รัฐมิสซิสซิปปีตั้งแต่ปี 1967 เมื่อตอนเด็กฝันอยากเป็นนักเบสบอลมืออาชีพ แต่เมื่อตระหนักว่าไม่มีโอกาส จึงเปลี่ยนไปเรียนบัญชี จนจบปริญญาตรีเมื่อปี 1977 และเรียนต่อปริญญาโทต่อสำเร็จในปี 1981 และเป็นทนายความในเซาเทเวนเกือบสิบปี เชี่ยวชาญด้านคดีอาญาและแพ่ง ได้รับเลือกให้เป็นผู้แทนรัฐมิสสิสซิปปี้เมื่อปี 1983 และลาออกในปี 1990 ในช่วงเวลานั้นเขาละงานอย่างมากเพื่อเอาเวลาไปเขียนนวนิยายเรื่องแรกคือ A Time to Kill ได้แรงบันดาลใจจากคดีความที่เกิดขึ้นจริงใช้เวลากว่า 3 ปี ถึงจะเขียนจบ แรกสุดสำนักพิมพ์ต่างปฏิเสธผลงานของเขาจนในที่สุด สำนักพิมพ์วินวูดรับพิมพ์ ด้วยยอดจำหน่ายเพียง 5,000 เล่ม ต่อมาเขาก็ยึดเป็นอาชีพหลัก ผลงานต่อไปคือ The Firm ซึ่งมีคนนำไปทำเป็นภาพยนตร์ จนทำให้หลายสำนักพิมพ์แย่งกันซื้อลิขสิทธิ์ หลังจากนั้นเขาก็เป็นนักเขียนนวนิยายที่ขายดีคนหนึ่งของโลก

## รายชื่อนิยาย

* A Time to Kill แปลใช้ชื่อเรื่องโดย ยุติธรรมอำมหิต (คู่แข่ง) และ หลั่งเลือดพิพากษา (น้ำพุ)
* The Firm แปลใช้ชื่อเรื่องโดย องค์กรซ่อนเงื่อน 
* The Pelican Brief แปลใช้ชื่อเรื่องโดย แฟ้มเขย่าทำเนียบขาว
* The Client แปลใช้ชื่อเรื่องโดย พยานตัวแสบ
* The Chamber แปลใช้ชื่อเรื่องโดย นาทีประหาร
* The Rainmaker แปลใช้ชื่อเรื่องโดย หักเขี้ยวเสือ
* The Runaway Jury
* The Partner แปลใช้ชื่อเรื่องโดย เงาล่ามรณะ
* The Street Lawyer แปลใช้ชื่อเรื่องโดย ทนายข้างถนน
* The Testament แปลใช้ชื่อเรื่องโดย ทายาทพินัยกรรม
* The Brethren แปลใช้ชื่อเรื่องโดย แผนซ้อนกล
* The Summons แปลใช้ชื่อเรื่องโดย หมายเรียก
* The King of Torts แปลใช้ชื่อเรื่องโดย ตามล่าจอมบงการ
* The Last Juror แปลใช้ชื่อเรื่องโดย ลูกขุนคนสุดท้าย
* The Broker แปลใช้ชื่อเรื่องโดย ถล่มแผนสังหาร
* The Appeal
* The Associate แปลใช้ชื่อเรื่องโดย หักเหลี่ยมทนาย
* The Confession แปลใช้ชื่อเรื่องโดย  คำสารภาพ
* The Litigators แปลใช้ชื่อเรื่องโดย ทนายตัวแสบ
* Sycamore row  แปลใช้ชื่อเรื่องโดย พินัยกรรมอำมหิต
* Roger Lawyer แปลใช้ชื่อเรื่องโดย คนนอกคอกในคอกทนาย
* A Time mercy
* The Whisters
* A Painted house
* The Judge's List
* Camino island
* Camino winds
* The exchange
* Skipping christmas
* Bleacher
* Playing for pizza
* Calico Joe
* The Racketeer
* Gray mountain
* The Rooster bar
* The Rackoning
* The Guardians
* Sooley
* The Boys from Biloxi
แม่พระรับสาร

[thumb|[Annunciation (Caravaggio)|''แม่พระรับสาร'' โดยการาวัจโจ, ราวปี 1608 ปัจจุบันจัดแสดงที่พิพิธภัณฑ์โบอาร์เดอนองต์]]

**แม่พระรับสาร** () เป็นการฉลองในศาสนาคริสต์ต่อการประกาศของอัครทูตสวรรค์กาเบรียลต่อแม่พระมารีย์ว่าพระนางจะปฏิสนธิและบังเกิดบุตรโดยปฏิสนธินิรมล และพระนางจะกลายเป็นพระมารดาพระเจ้า กาเบรียลได้แจ้งในพระนางตั้งชื่อบุตรว่า "เยซู" อันแปลว่า "YHWH คือทางรอด"

ใน  ระบุว่าแม่พระรับสารเกิดขึ้นใน "เดือนที่หก" ของการตั้งครรภ์ของเอลิซาเบธเป็นนักบุญจอห์นผู้ให้บัพติศมา คริสต์ชนจำนวนมากเฉลิมฉลองเหตุการณ์นี้ในวันฉลองแม่พระรับสาร ตรงกับวันที่ 25 มีนาคม ซึ่งเป็นวันที่ได้จากการประมาณ 9 เดือนก่อนหน้าคริสต์มาส วันสมภพของพระเยซู

ตามพระกิตติคุณของลูกา , 1; 26:
ในเดือนที่หก ทูตสวรรค์กาเบรียลถูกส่งมาจากพระเจ้าไปยังเมืองหนึ่งในแคว้นกาลิลีชื่อนาซาเร็ธ เพื่อไปยังหญิงพรหมจารีที่หมั้นหมายกับชายชื่อโยเซฟจากบ้านของดาวิด หญิงพรหมจารีคนนั้นชื่อมารีย์ พระองค์เสด็จเข้าไปในที่ซึ่งนางอยู่และตรัสแก่นางว่า"สวัสดี เปี่ยมด้วยพระหรรษทาน องค์พระผู้เป็นเจ้าสถิตกับเจ้า " เธอรู้สึกกระวนกระวายใจกับคำพูดเหล่านี้ และคิดว่าคำทักทายนี้อาจหมายถึงอะไร ทูตสวรรค์กล่าวแก่นางว่า"มารีย์เอ๋ย อย่ากลัวเลย เพราะเจ้าได้รับพระคุณต่อพระพักตร์พระเจ้าแล้ว เจ้าจะตั้งครรภ์และให้กำเนิดบุตรชายคนหนึ่ง และเจ้าจะตั้งชื่อบุตรนั้นว่าเยซู" เขาจะยิ่งใหญ่และจะได้ชื่อว่าเป็นบุตรของผู้สูงสุด พระยาห์เวห์พระเจ้าจะประทานบัลลังก์ของดาวิด บิดาของเขาแก่เขา เขาจะปกครองชั่วนิรันดร์เหนือวงศ์วานของยาโคบ และอาณาจักรของเขาจะไม่มี f มารีย์พูดกับทูตสวรรค์ว่า: - จะทำอย่างไรเพราะฉันไม่รู้จักผู้ชายคนหนึ่ง?ทูตสวรรค์จึงตอบเขาว่า “พระวิญญาณบริสุทธิ์จะเสด็จลงมาเหนือท่าน และฤทธิ์อำนาจขององค์ผู้สูงสุดจะปกคลุมท่าน ดังนั้นผู้ที่จะถือกำเนิดมาเป็นผู้บริสุทธิ์จะได้ชื่อว่าเป็นบุตรของพระเจ้า และที่นั่นคุณมีเอลิซาเบธ ญาติของคุณซึ่งอยู่ในวัยชราแล้วตั้งครรภ์ลูกชายด้วย และคนที่พวกเขาเรียกว่าหมันนั้นอยู่ในเดือนที่หกของเธอแล้ว เพราะไม่มีอะไรที่เป็นไปไม่ได้สำหรับพระเจ้า มารีย์จึงกล่าวว่า "นี่คือทาสขององค์พระผู้เป็นเจ้า ขอให้เป็นไปตามคำของท่าน" แล้วทูตสวรรค์ก็จากไป [ 4 ]

## อ้างอิง

หมวดหมู่:วันสำคัญทางศาสนาคริสต์
หมวดหมู่:พระแม่มารีย์
หมวดหมู่:พระวรสารนักบุญลูกา
หมวดหมู่:การอัศจรรย์ในพันธสัญญาใหม่
เดนนิส ลอเรนเต้

**เดนนิส ลอเรนเต้** () นักมวยสากลชาวฟิลิปปินส์ เกิดเมื่อ 29 กรกฎาคม พ.ศ. 2520 ที่เมืองปาโลโปน จังหวัดเลย์เต ประเทศฟิลิปปินส์ สถิติการชก 42 ครั้ง ชนะ 34 (น็อค 17) เสมอ 5 แพ้ 3 

## เกียรติประวัติ
 
* แชมป์ฟิลิปปินส์รุ่นไลท์เวท (2543 – 2544)
* แชมป์ OPBF รุ่นไลท์เวท
** ชิง 23พฤศจิกายน 2544 ชนะคะแนน โยสุเกะ โอตสุกะ ที่ ญี่ปุ่น
** ป้องกันแชมป์ครั้งที่ 1, 15 มิถุนายน 2545 ชนะคะแนน เฟอร์ดินาน อันเดรียโน ที่ ฟิลิปปินส์
** ป้องกันแชมป์ครั้งที่ 2, 20 สิงหาคม 2546 เสมอกับ เฟอร์นันโด มอลทิญญา ที่ ฟิลิปปินส์
** ป้องกันแชมป์ครั้งที่ 3, 2 ตุลาคม 2547 ชนะคะแนน ชิเกชิ อินาดะ ที่ ญี่ปุ่น
** เสียแชมป์ 5 มีนาคม 2548 แพ้คะแนน ชิเกชิ อินาดะ ที่ ญี่ปุ่น
* แชมป์ PABA รุ่นไลท์เวท
** ชิง 31 ตุลาคม 2549 ชนะคะแนน สมชาย นักบาลี ที่ ชัยภูมิ
** ป้องกันแชมป์ครั้งที่ 1, 23 ,มีนาคม 2550 ชนะน็อค เฮโร เยา กาตีลี ยก 12 ที่ ฟิลิปปินส์
** ป้องกันแชมป์ครั้งที่ 2, 9 พฤศจิกายน 2550 ชนะน็อค โมเซส เซรัน ยก 7 ที่ ฟิลิปปินส์
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นไลท์เวทเมื่อ 4 พฤษภาคม 2544 แพ้คะแนน ประเวศน์ ปฐวิกรณ์ยิม ที่ กทม.
** ชิงแชมป์ PABA รุ่นซูเปอร์ไลท์เวทเมื่อ6 เมษายน 2549 แพ้คะแนน ดัวดา บาฮารี่ ที่ อินโดนีเซีย

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นไลท์เวท
หมวดหมู่:นักมวยสากลชาวฟิลิปปินส์รุ่นซูเปอร์ไลท์เวท
หมวดหมู่:แชมป์ OPBF
หมวดหมู่:แชมป์ PABA
หมวดหมู่:บุคคลจากจังหวัดเลเต
ลาร์รี่ พีโดเนีย

**ลาร์รี่ พีโดเนีย** (Larry Pelonia) นักมวยสากลชาวฟิลิปปินส์ เกิดเมื่อ 16 กรกฎาคม พ.ศ. 2519 ที่เมือง General Santos City ประเทศฟิลิปปินส์ สถิติการชก 17 ครั้ง ชนะ 10 (น็อค 6) เสมอ 2 แพ้ 5 
## ประวัติ
พีโดเนียขึ้นชกมวยสากลครั้งแรกเมื่อ 1 กันยายน พ.ศ. 2544 ชนะน็อค แซมมี เปนาส ยก 1 จากนั้นขึ้นชกชนะเป็นส่วนใหญ่ มีเสมอเพียงครั้งเดียว จากนั้นได้เดินทางมาชิงแชมป์ PABA รุ่นไลท์เวทในไทย เมื่อ 27 กันยายน พ.ศ. 2545 ชนะน็อค นำศักดิ์น้อย ยุทธการกำธร ยก 3 ได้แชมป์มาครอง แต่พอป้องกันแชมป์ครั้งแรกก็เป็นฝ่ายแพ้คะแนน สถาพร สิงห์วังชาไปเมื่อ 24 มีนาคม พ.ศ. 2546 เสียแชมป์ไป ในปีเดียวกันนั้น พีโดเนียมาชกในไทย แพ้น็อค ยอดสนั่น ส.นันทชัย ยก 2 และได้ชิงแชมป์ฟิลิปปินส์รุ่นไลท์เวทเมื่อ 19 ธันวาคม พ.ศ. 2546 แพ้น็อค เฟอร์นันโด มอลทิญญ่า ยก 3 พีโดเนียขึ้นชกมวยมาจนถึง พ.ศ. 2548 โดยมาชกในไทยอีก 3 ครั้ง แพ้น็อค ศิริมงคล สิงห์มนัสศักดิ์ เสมอกับสมชาย นักบาลี และมาชกแพ้น็อค ซัดดัม เกียรติยงยุทธ ยก 5 เมื่อ 4 มีนาคม พ.ศ. 2548 หลังจากนั้นก็แขวนนวมไป 
## เกียรติประวัติ

* แชมป์ PABA รุ่นไลท์เวท
** ชิง 27 กันยายน 2545 ชนะน็อค นำศักดิ์น้อย ยุทธการกำธร ยก 3 ที่ อุตรดิตถ์
** เสียแชมป์ 24 มีนาคม 2546 แพ้คะแนน สถาพร บุญมาเลิศ ที่ นนทบุรี

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นไลท์เวท
หมวดหมู่:แชมป์ PABA
หมวดหมู่:บุคคลจากเฮเนรัลซันโตส
ทอดด์ มาเคลิน

**ทอดด์ มาเคลิน** () นักมวยสากลชาวออสเตรเลีย เกิดเมื่อ 3 กุมภาพันธ์ พ.ศ. 2512 สถิติการชก 17 ครั้ง ชนะ 10 (น็อค 7) แพ้ 7 

## เกียรติประวัติ

* แชมป์ออสเตรเลียรุ่นแบนตัมเวท(2539, 2542)
* แชมป์ออสเตรเลียรุ่นฟลายเวท (2540)
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นฟลายเวทเมื่อ 29 สิงหาคม 2540 แพ้คะแนน เด่นเก้าแสน เก้าวิชิต ที่ นนทบุรี
** ชิงแชมป์เงารุ่นแบนตัมเวท WBC เมื่อ 28 มิถุนายน 2543 แพ้น็อค โจวี่ ชาน ยก 1 ที่ ฟิลิปปินส์
** ชิงแชมป์โลกรุ่นไลท์ฟลายเวท WBU เมื่อ17 กุมภาพันธ์ 2544 แพ้น็อค จาคอบ มัตลาลา ยก 4 ที่ แอฟริกาใต้

## อ้างอิง

* สถิติการชก boxrec.com  

หมวดหมู่:นักมวยสากลชาวออสเตรเลีย
หมวดหมู่:บุคคลจากซิดนีย์
เอเรียล ออสเตรีย

**เอเรียล ออสเตรีย** (Ariel Austria) นักมวยสากลชาวฟิลิปปินส์ สถิติการชก 51 ครั้ง ชนะ 15 (น็อค 6) เสมอ  7 แพ้ 29

## เกียรติประวัติ
 
* แชมป์ฟิลิปปินส์รุ่นแบนตัมเวท (2541 -2542)
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์แบนตัมเวท WBF เมื่อ 17 กันยายน 2543 แพ้น็อค แซมซั่น กระทิงแดงยิม ยก 4 ที่ นครศรีธรรมราช
** ชิงแชมป์ PABA รุ่นซูเปอร์แบนตัมเวทเมื่อ 12 พฤศจิกายน 2550 แพ้น็อค พูนสวัสดิ์ กระทิงแดงยิม ยก 4 ที่ นครสวรรค์

## อ้างอิง

* สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:บุคคลจากจังหวัดคากายัน
บิวตีฟูลบอย (ดาร์ลิงบอย)

**บิวตี้ฟูลบอย (ดาร์ลิงบอย) ** () คือผลงานการประพันธ์ของจอห์น เลนนอน วางจำหน่ายในอัลบั้มเมื่อ พ.ศ. 2523 "Double Fantasy" อัลบั้มสุดท้ายก่อนจอห์นเสียชีวิต ใน พ.ศ. 2550 เพลงนี้ได้ถูกนำมาร้องใหม่โดย Ben Harper ในอัลบั้มรวมเพลงของอจห์น เลนนอน อัลบั้ม"Instant Karma: The Amnesty International Campaign to Save Darfur" และใน พ.ศ. 2549 ได้นำมาร้องใหม่โดยวงร็อกสหราชอาณาจักร วง "Feeder" ซึ่งเป็นอัลบั้มเพื่ออุทิศให้จอห์นในชื่อว่า Lennon: Covered Vol 1.

## ฉบับจอห์น เลนนอน
เพลงนี้ประพันธ์ขึ้นเพื่อให้ลูกชายของเขา ชื่อว่า "ฌอน" ซึ่งเป็นบุตรของเขากับโยโกะโอโนะ ในท่อนที่ว่า "Every day in every way/It's getting better and better" เป็นการพูดซ้ำในเพลง ซึ่งเป็นแรงบันดาลใจจากบทสวดของนักปรัชญาชาวฝรั่งเศส Émile Coué ผู้ซึ่งมีผู้ป่วยของเขาพูดซ้ำว่า "Day by day, in every way, I am getting better and better" (Tous les jours à tous points de vue je vais de mieux en mieux) ซ้ำแล้วซ้ำอีกซึ่งเป็นส่วนหนึ่งของการรักษา

เนื้อเพลงของ "บิวตี้ฟูลบอย (ดาร์ลิงบอย) " ได้มีคำที่จอห์นนิยมพูด ว่า "Life is what happens to you while you're busy making other plans." อีกทั้งยังได้เป็นเพลงประกอบภาพยนตร์เรื่อง Mr. Holland's Opus โดย Richard Dreyfuss.

## ฉบับเซลีน ดิออน
"บิวตีฟูลบอย" บันทึกเสียงโดย เซลีน ดิออน ในอัลบั้ม*[[มิราเคิล]]* วึ่งเผยแพร่ในสถานีวิทยุเป็นซิงเกิลแรกของอัลบั้มในวันที่ 11 ตุลาคม พ.ศ. 2547 ขึ้นอันดับ 1 ชาร์ตโพลิช อาร์เอ็มเอฟ, ที่ 2 ชาร์ตควิเบกแอร์เพล, ที่ 18 ในสหรัฐอเมริกา และ 32 ในแคนาดาสำหรับชาร์ตเพลงร่วมสมัย และที่ 30 ในชาร์ตแอร์เพลฮังการี ไม่มีมิวสิกวิดีโอสำหรับเพลงนี้

เซลีน ดิออนแสดงเพลงนี้ในรายการโทรทัศน์ของสหรัฐอเมริกา รวมไปถึง "Live with Regis and Kelly" ทั้งยังนำเพลงของจอห์น เลนนอน มาร้องใหม่อีกเพลงในอัลบั้มเมื่อ พ.ศ. 2541 "ดีสอาร์สเปเชียลไทม์" เพลง "Happy Xmas (War Is Over)."

### รูปแบบและรายชื่อเพลง
ซีดีซิงเกิลเพื่อการประชาสัมพันธ์ในสหรัฐอเมริกา
# "บิวตี้ฟูลบอย" – 3:53

### ชาร์ต

## อ้างอิง

* เซลีน ดิออน - ประวัติชาร์ต 

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ซิงเกิลในปี พ.ศ. 2547
หมวดหมู่:เพลงของเซลีน ดิออน
มิราเคิล (เพลงเซลีน ดิออน)

"**มิราเคิล**" () คือซิงเกิลที่ 2 เพื่อสนับสนุนอัลบั้ม *[[มิราเคิล]]* ของเซลีน ดิออน เผยแพร่เมื่อวันที่ 11 ตุลาคม พ.ศ. 2547 ในสหราชอาณาจักร และเอเชีย

"มิราเคิล" เป็นผลงานการประพันธ์ของ Linda Thompson และ Steve Dorff ในปี พ.ศ. 2544 ให้กับอัลบั้ม *[[อะนิวเดย์แฮสคัม]]* ในโอกาสเฉลิมฉลองการกำเนิดบุตรชายของเธอ เรอเน-ชาร์ล แต่เพลงไม่ได้เผยแพร่สู่สาธารณะในอัลบั้มนั้น และท้ายที่สุด ในปี พ.ศ. 2547 เซลีนบันทึกเสียงเพลงนี้ อำนวยการสร้างโดยเดวิด ฟอสเตอร์ หลังการร่วมงานครั้งล่าสุดในปี พ.ศ. 2542

เซลีน ดิออนโปรโมตเพลงนี้ในรายการโทรทัศน์บางรายการในสหรัฐอเมริกา อาทิ  The Oprah Winfrey Show และ The Ellen DeGeneres Show (แม้ว่าจะไม่ได้จำหน่ายซิงเกิลในสหรัฐอเมริกา)

ไม่มีมิวสิกวิดีโอสำหรับเพลงนี้

เพลงนี้ขึ้นสู่อันดับสูงสุด อันดับที่ 6 ที่ไต้หวันในชาร์ตแอร์เพลไต้หวัน

## รูปแบบและรายชื่อเพลง
**ซิงเกิลวิทยุ 2 เพลง  ** (สหราชอาณาจักร)

#"มิราเคิล" – 3:38 
#"เดอะเฟิสต์ไทม์เอเวอร์ไอซอว์ยัวร์เฟส" – 4:09 

**ซิงเกิลวิทยุ  2 เพลง ** (ญี่ปุ่น)

#"ยูแอนด์ไอ" – 4:05 
#"มิราเคิล" – 3:38

## ชาร์ต

## อ้างอิง

*เซลีน ดิออน - เว็บไซต์อย่างเป็นทางการ
*เซลีน ดิออน - ประวัติชาร์ต 

หมวดหมู่:ซิงเกิลในปี พ.ศ. 2547
หมวดหมู่:เพลงของเซลีน ดิออน
รองเท้ากีฬา

thumb|200px|Nike Air Max 90 x 360 Hybrid
**รองเท้ากีฬา** คือรองเท้าที่ออกแบบมาสำหรับการเล่นกีฬา ทั้งเพื่อ ห่อหุ้มป้องกันเท้าจากการเกิดบาดแผลและการบาดเจ็บต่างๆ จากการเล่นกีฬาประเภทต่างๆ และเพื่อความสวยงามและความเหมาะสมในการเข้าสังคมในโอกาสต่างๆ

รองเท้ากีฬาได้รับความนิยมในช่วงแรกจากกีฬาเทนนิส ต่อมาก็ได้รับความนิยมไปทั่วโลก ต้นทศวรรษที่ 80 กลุ่มนักร้องแนวแร็ปวง รัน-ดีเอ็มซี ร้องเพลง My adidas จนโด่งดัง และอาดิดาส เลือกเขามาเป็นพรีเซ็นเตอร์ และมีรุ่นรองเท้ารุ่น DMC ULTRASATAR และ RUN DMC RIVALRY ต่อมาไมเคิล จอร์แดน ก็มีรุ่นรองเท้ากีฬาเป็นของตนเองเขาเป็นเจ้าของรองเท้าดังไนกี้ รุ่น AIR JORDANS

## ชนิดของรองเท้ากีฬา
* **รองเท้าวิ่ง** (running shoes)
* **รองเท้ากีฬาประเภทคอร์ท** (court shoes) เช่น เทนนิส บาสเกตบอล วอลเลย์บอล
* **รองเท้ากีฬาประเภทสนาม** (field shoes) เช่น  ฟุตบอล  กอล์ฟ

## เกรดของรองเท้า
* ** TK " วัสดุโรงงานผลิต ( สินค้าหลุด QC ) ไม่สามารถนำมาวางขาย ตามช้อปสาขาต่างๆได้
* ** PK " สินค้าคุณสูง เกรดโรงงาน 
* ** Mirror " เกรดโรงเกลือพวกนี้งานหยาบดูออกได้ง่ายมาก
* ** Top Mirror " เกรดโรงเกลือที่งานดีกว่ารายละเอียดครบถ้วนกว่า แต่เรื่องวัสดุยังห่างไกล
* ** Hi end '' (งานหลุด QC งาน Outlet สารพัดงาน) เกรดนำเข้าจากจีน ส่วนมากมีแต่ตัวฮิต พวกรายละเอียดสีจะดีกว่า วัสดุจะดีกว่า แต่ก็ยังห่างจากแท้ครับ
* ** Perfect kit " เกรดนำเข้า ตัวนี้จะมีออกมาน้อย และจะมีแต่ตัวยอดฮิตราคาที่ราคารีเซลโหด ๆ เป็นงานสเกลเทียบ 1:1 เนียนทุกจุด ลายผ้า ลายตะเข็บ กล่อง แม้กระทั่งอุปกรณ์ในกล่องยันกระดาษห่อรองเท้า กระทั่งเกรดวัสดุก็จะใกล้เคียงกัน บางรุ่นเอาของแท้มาวางเทียบ งาน PF1 ยังดูดีกว่าเลยครับ แต่ราคาเกรดนี้ค่อนข้างสูงครับ บอกเลยบางคู่เฉียดหมื่น ครับ

## อ้างอิง
* รองเท้ากีฬา  โดย พ.ญ.กุลภา ศรีสวัสดิ์ ภาควิชาเวชศาสตร์ฟื้นฟู คณะแพทยศาสตร์ศิริราชพยาบาล

หมวดหมู่:รองเท้า
หมวดหมู่:กีฬา
รองเท้าผ้าใบ

thumb| รองเท้าผ้าใบไนกี้แอร์จอร์แดน
**รองเท้าผ้าใบ** ( ในสหรัฐอเมริกา หรือ trainers ในสหราชอาณาจักร) เป็นรองเท้าที่ออกแบบมาเพื่อการเล่นกีฬาหรือการออกกำลังกาย หรืออื่น ๆ แต่ยังใช้สวมใส่ในชีวิตประจำวันแบบลำลองอีกด้วย

รองเท้าประเภทนี้ได้รับความนิยมจากบริษัทที่ผลิตอย่างเช่น คอนเวิร์ส, ไนกี้ และสปัลดิง เช่นเดียวกับอุตสาหกรรมเสื้อผ้าระดับโลกอื่น ๆ ในช่วงกลางศตวรรษที่ 20 การผลิตรองเท้าผ้าใบมีความเข้มข้นอย่างมากโดยเฉพาะในเอเชีย โดยเก้าในสิบของรองเท้าประเภทนี้ผลิตขึ้นที่นั่น

## อ้างอิง

หมวดหมู่:รองเท้า
หมวดหมู่:ประวัติศาสตร์เครื่องแต่งกายตามแนวทางแฟชั่นตะวันตก
หมวดหมู่:เครื่องรองเท้า
เบนจามิน แฟรงคลิน

**เบนจามิน แฟรงคลิน**  (; – 17 เมษายน ค.ศ. 1790) เป็นหนึ่งในบิดาผู้สร้างชาติของสหรัฐอเมริกา เบนจามิน แฟรงคลิน เป็น ช่างพิมพ์ คนเรียงพิมพ์ นักเขียน นักปรัชญา นักการเมือง นักวิทยาศาสตร์ นักประดิษฐ์ นักปฏิรูป และนักการทูต คนสำคัญในยุคเรืองปัญญาของสหรัฐอเมริกา

ในฐานะนักวิทยาศาสตร์ เขามีผลงานหลายอย่างในด้านฟิสิกส์ ผลงานที่สำคัญคือคิดค้นสายล่อฟ้า และผลงานอื่นเช่นแว่นไบโฟคอล เตาแฟรงคลิน และฮาร์โมนิกาแก้ว เขาเป็นผู้เริ่มก่อตั้งห้องสมุดแห่งแรกในสหรัฐอเมริกา และก่อตั้งสถานีดับเพลิงแห่งแรกในรัฐเพนซิลเวเนีย ผลงานในฐานะนักการเมืองเขาเป็นนักเขียนและผู้นำการเคลื่อนไหวคนสำคัญไปสู่การแยกตัวออกจากอาณานิคมและร่วมก่อตั้งชาติสหรัฐอเมริกา ในฐานะนักการทูต เขาได้เป็นทูตคนสำคัญในช่วงปฏิวัติอเมริกาเชื่อมความสัมพันธ์ระหว่างสหรัฐอเมริกาและประเทศฝรั่งเศส ซึ่งนำไปสู่การแยกตัวของประเทศจากอาณานิคมของอังกฤษในที่สุด

แฟรงคลินเริ่มต้นชีวิตจากการเป็นนักเรียงพิมพ์ในฟิลาเดลเฟีย ซึ่งสร้างความมั่งคั่งจากหนังสือ *[[Poor Richard's Almanack]]* และหนังสือพิมพ์เพนน์ซิลเวเนียแกเซตต์ (Pennsylvania Gazette) แฟรงคลินมีความสนใจในด้านวิทยาศาสตร์และเทคโนโลยี มีชื่อเสียงในฐานะนักวิทยาศาสตร์ชื่อดังของโลกคนหนึ่ง นอกจากนี้เขาได้เป็นผู้ก่อตั้งมหาวิทยาลัยเพนซิลเวเนีย และวิทยาลัยแฟรงคลินแอนด์มาร์แชลล์ เขายังได้รับเลือกให้เป็นประธานคนแรกของสมาคมปรัชญาอเมริกา

จากผลงานของแฟรงคลินทั้งในด้านวิทยาศาสตร์และการเมือง เขาได้ถูกยกย่องและกล่าวถึงในหลายด้าน เขาปรากฏในธนบัตรของสหรัฐอเมริกา (100 ดอลลาร์สหรัฐ) ชื่อของเขายังปรากฏเป็นชื่อ เมือง เคาน์ตี สถานศึกษา และผลงานอีกหลายด้านยังมีการกล่าวถึงตราบจนปัจจุบัน

## ประวัติวัยเยาว์
เบนจามิน แฟรงคลินเกิดที่เมื่อวันที่ 17 มกราคม ค.ศ. 1706ที่บ้านตรงถนนมิลค์ในบอสตัน รัฐแมสซาชูเซตส์ และได้รับการแบปติสต์ที่โอลด์เซาธ์มีตตีงเฮาส์ เบนเป็นลูกคนที่ 15 ของบ้านจาก 17 คน พ่อของเบนชื่อ โยซีอาห์ แฟรงคลิน (Josiah Franklin) พ่อค้าขายเทียนและสบู่ในเมืองบอสตัน แม่ของเขาชื่อ อาบีอาห์ โฟรเยอร์ (Abiah Folger) ภรรยาคนที่สองของบ้าน เขาได้รับการศึกษาในเมืองที่โรงเรียนบอสตันลาติน แต่เนื่องจากสภาวะการเงินของทางบ้านไม่ดี จึงได้ออกจากโรงเรียนและมาช่วยกิจการที่บ้านเมื่ออายุได้ 10 ปี สองปีต่อมาเขาได้เข้าฝึกงานกับพี่ชายในฐานะช่างพิมพ์ จนกระทั่งเมื่ออายุได้ 15 ปี เขาได้พยายามส่งงานเขียนของเขาไปที่สำนักพิมพ์หลายแห่ง แต่ได้ถูกปฏิเสธกลับมาทุกครั้ง จนกระทั่งครั้งหนึ่งเขาได้เขียนงานและใช้นามแฝงในชื่อ นางไซเลนซ์ ดูกู๊ด (Mrs. Silence Dogood) ซึ่งงานเขียนของเขาได้เป็นที่รู้จักและถูกกล่าวขานทั่วเมือง แต่ในที่สุดก็โดนจับได้จากพี่ชาย ส่งผลให้เบ็นได้ออกจากบ้านที่บอสตัน และเดินทางมายังฟิลาเดลเฟีย

## อ้างอิง

## แหล่งข้อมูลอื่น

* เบนจามิน แฟรงคลิน   สำนักหอสมุดและศูนย์สารสนเทศวิทยาศาสตร์และเทคโนโลยี
* คำคมของเบนจามิน แฟรงคลิน 
* Quotes of Benjamin Franklin
* Benjamin Franklin and Electrostatics  การทดลองและงานเขียนเกี่ยวกับไฟฟ้า จากศูนย์การศึกษาวิทยาศาสตร์ไรท์ มหาวิทยาลัยทัฟต์ 

หมวดหมู่:บุคคลที่เกิดในปี พ.ศ. 2249
หมวดหมู่:นักวิทยาศาสตร์
หมวดหมู่:นักประดิษฐ์ชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ภาคีสมาชิกราชสมาคมแห่งลอนดอน
หมวดหมู่:บุคคลจากมหาวิทยาลัยเพนซิลเวเนีย
หมวดหมู่:ผู้เขียนอัตชีวประวัติชาวอเมริกัน
หมวดหมู่:นักข่าวชายชาวอเมริกัน
ไข่เน่า (พืช)

**ไข่เน่า** หรือ **ฝรั่งโคก** หรือ **ขี้เห็น** หรือ **คมขวาน** () เป็นไม้ยืนต้นผลัดใบชนิดหนึ่ง ขนาดใหญ่ เจริญเติบโตดีในพื้นที่แห้งแล้ง นิยมปลูกเป็นไม้ร่มเงาเพราะไม่ผลัดใบ เริ่มให้ผลผลิตเมื่ออายุ 3-4 ปีหลังปลูก  ช่วงพักต้นหลังเก็บเกี่ยวผลผลิตต้องการความแล้ง ช่วงออกดอกติดผลต้องการน้ำสม่ำเสมอ ดอกติดผลปีละรุ่น  ดอกเป็นดอกสมบูรณ์เพศผสมตัวเองหรือต่างต้นต่างดอกได้ ออกดอกช่วงเดือน ม.ค.- ก.พ.  ผลแก่เก็บเกี่ยวช่วงเดือน มิ.ย.- ก.ค. ผลเมื่ออ่อนเป็นสีเขียวแต่เมื่อแก่จัดทั้งเปลือกผลและเนื้อเป็นสีดำ ผลเล็กเท่าไข่นกกระทา รสหวานเล็กน้อย กลิ่นเฉพาะตัวเหมือนกลิ่นไข่เน่า โดยทั่วไปไม่นิยมรับประทานจึงทำให้ต้นไข่เน่าไม่ได้รับความสนใจปลูกเท่าที่ควร กินผลเป็นผลไม้สดหรือนำไปดองน้ำเกลือ ทางยาสมุนไพร นิยมนำเอาเปลือกของต้นไข่เน่า ต้มรวมกับรากเต่าไห้ เป็นยารักษาโรคซางในเด็ก  เป็นยาขับพยาธิ 

## อ้างอิง

* นิดดา หงส์วิวัฒน์ และทวีทอง หงส์วิวัฒน์. ไข่เน่า ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 210

หมวดหมู่:ผลไม้
หมวดหมู่:สมุนไพร
หมวดหมู่:วงศ์ผกากรอง
แอรีส

**แอรีส** ( ;   *อาแรส*) ทรงเป็นเทพแห่งสงครามของกรีก ทรงเป็นหนึ่งในสิบสองพระเจ้าโอลิมปัส และพระโอรสของซูสและฮีรา ในวรรณกรรมกรีก เป็นสัญลักษณ์ของแง่มุมกายภาพหรือความรุนแรงและไม่สงบของสงคราม ขัดกับอะธีนา ผู้เป็นเทพเจ้าแห่งปัญญา รวมทั้งยุทธศาสตร์การทหารและตำแหน่งอำนาจแม่ทัพ

ชาวกรีกมีความรู้สึกไม่ชัดเจนต่อแอรีส เนื่องจากเทพแอรีสเป็นสัญลักษณะของความพ่ายแพ้เช่นเดียวกับความสามารถในสงครามแม้พระองค์จะทรงมีความกล้าทางกายซึ่งจำเป็นต่อความสำเร็จในสงคราม แต่เป็นพลังที่อันตราย "ท่วมท้น ละโมบในการยุทธ์ ทำลายล้างและฆ่าคน" ความกลัว (โฟบอส) และความสยองขวัญ (ไดมอส) พระโอรส และความแตกสามัคคี (เอนีโอ) คนรักและพระกนิษฐภคินี เดินทางไปกับพระองค์ด้วยบนรถม้าศึก ใน*[[อีเลียด]]* ซูสพระบิดาตรัสแก่แอรีสว่า พระองค์ทรงเป็นเทพที่ซูสเกลียดที่สุด สถานที่หรือวัตถุที่สัมพันธ์กับแอรีสทำให้สถานที่หรือวัตถุนั้นมีคุณภาพโหดร้าย อันตรายหรือเป็นทหาร คุณค่าของพระองค์ในฐานะเทพแห่งสงครามกลายเป็นที่กังขา เพราะในสงครามกรุงทรอย แอรีสทรงอยู่ข้างที่ปราชัย ขณะที่อะธีนา ซึ่งมักพรรณนาในศิลปะกรีกโดยถือชัยชนะ (ไนกี) อยู่ในพระหัตถ์ อยู่ฝ่ายกรีกผู้ชนะ

## อ้างอิง

## ดูเพิ่ม
* มาร์ส

หมวดหมู่:เทพเจ้ากรีก
หมวดหมู่:เทพแห่งสงคราม
ท้าววรคณานันท์ (เจ้าจอมหม่อมราชวงศ์ปั้ม ในรัชกาลที่ 5)

**ท้าววรคณานันท์** นามเดิม **หม่อมราชวงศ์ปั้ม** เป็นธิดาในพระวรวงศ์เธอ กรมหมื่นปราบปรปักษ์ กับหม่อมทับ เกิดเมื่อ พ.ศ. 2417 ได้รับราชการฝ่ายในในรัชสมัยพระบาทสมเด็จพระจุลจอมเกล้าเจ้าอยู่หัว รับพระราชทานหีบหมากทองคำลงยาเป็นเครื่องยศ ถวายตัวในราชสำนักสมเด็จพระศรีพัชรินทราบรมราชินีนาถ พระบรมราชชนนีพันปีหลวง มีหน้าที่ดูแลข้าหลวงและข้าราชการฝ่ายในของพระองค์ ถึงรัชสมัยพระบาทสมเด็จพระมงกุฎเกล้าเจ้าอยู่หัว โปรดเกล้าฯ พระราชทานบรรดาศักดิ์เป็น*ท้าววรคณานันท์* มีหน้าที่บริหารพระราชกิจในวังหลวง 

ท้าววรคณานันท์ถึงแก่อสัญกรรมเมื่อวันที่ 12 กุมภาพันธ์ พ.ศ. 2481 ได้รับพระราชทานเพลิงศพเมื่อวันที่ 21 พฤษภาคม พ.ศ. 2482 ณ เมรุหลวง วัดเทพศิรินทราวาสราชวรวิหาร

## เครื่องราชอิสริยาภรณ์

## ลำดับสาแหรก




## อ้างอิง

*  [พิมพ์ในงานพระราชทานเพลิงศพ ท้าววรคณานันท์อัพภันตรปตานี (ม.ร.ว.ปั้ม มาลากุล)]

หมวดหมู่:พระภรรยาในรัชกาลที่ 5
หมวดหมู่:ราชสกุลมาลากุล
หมวดหมู่:หม่อมราชวงศ์
หมวดหมู่:เจ้าจอม 
หมวดหมู่:ท้าววรคณานันท์
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ ป.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.2
เนื้อวัว

thumb|เนื้อวัวดิบที่หั่นเป็นแผ่นบาง

**เนื้อโค** หรือ **เนื้อวัว** หมายถึง อวัยวะกล้ามเนื้อของสัตว์ประเภทเคี้ยวเอื้องที่เรียกว่าโคหรือวัว ซึ่งไม่รวมความถึงหนัง เขา กีบ และเครื่องในของสัตว์ชนิดนั้น ๆ ด้วย เนื้อโคเป็นประเภทกล้ามเนื้อลาย (Striated muscle) มีลักษณะเป็นเส้นยาวเรียกว่าใยกล้ามเนื้อ (Muscle fiber) ซึ่งจะโตกว่าเซลล์ของเนื้อหมู

เนื้อโคที่ดีและสะอาดจะต้องมาจากกระบวนการฆ่าและชำแหละจากโรงฆ่าสัตว์ที่ได้มาตรฐาน ผ่านการตรวจรับรองจากพนักงานตรวจเนื้อสัตว์ ของกระทรวงเกษตรฯ ในประเทศนั้น ๆ
เนื้อโคที่สด สะอาด จะมีลักษณะสีแดง ไม่ดำหรือคล้ำ และต้องไม่มีสารเคมี ยา หรือจุลินทรีย์ตกค้างและทำให้เกิดโรคต่อผู้บริโภคได้

ในความเชื่อบางศาสนาเช่นศาสนาฮินดูหรือศาสนาพุทธนิกายมหายาน การรับประทานเนื้อวัวถือว่าผิดหลักศาสนา

## อ้างอิง

หมวดหมู่:เนื้อวัว
วัว
หมวดหมู่:อาหารญี่ปุ่น
ท้าววรคณานันท์ (หม่อมราชวงศ์แป้ม มาลากุล)

**ท้าววรคณานันท์** มีนามเดิมว่า **หม่อมราชวงศ์แป้ม มาลากุล** เป็นธิดาในพระวรวงศ์เธอ กรมหมื่นปราบปรปักษ์ กับหม่อมจับ มาลากุล ณ อยุธยา เกิดเมื่อวันที่ 17 พฤษภาคม พ.ศ. 2419 เมื่ออายุได้ 17 ปี บิดานำขึ้นถวายตัวสมเด็จพระนางเจ้าเสาวภาผ่องศรี พระบรมราชินีนาถ โปรดให้ฝึกหัดราชการแผนกรักษาพระราชทรัพย์ส่วนพระองค์ ต่อมาเป็นผู้บัญชาการแผนกรักษาพระราชทรัพย์ส่วนพระองค์ โดยที่ท่านมีหน้าที่รักษากุญแจห้องเก็บพระราชทรัพย์อันมหาศาลซึ่งโดยมากเป็นเครื่องเพชรทองของประดับอันล้ำค่าของสมเด็จพระศรีพัชรินทราฯ จนคนทั้งหลายเรียกขานนามท่านว่า "คุณห้องทอง"

นอกจากนั้นท่านมีหน้าที่สอนและควบคุมการทำดอกไม้สดในงานพระราชพิธีต่าง ๆ มีเจ้านายและข้าราชการนำบุตรหลาน มาถวายตัวในราชสำนักสมเด็จพระศรีพัชรินทราฯ รวมทั้งงานเย็บปักถักร้อยต่าง ๆ ต่อมาวันที่ 20 มีนาคม พ.ศ. 2468 พระบาทสมเด็จพระปกเกล้าเจ้าอยู่หัวโปรดเกล้าฯ พระราชทานบรรดาศักดิ์เป็น**ท้าวทรงกันดาล** มีตำแหน่งบังคับบัญชาการพระคลังใน ถือศักดินา 1,000 และวันที่ 25 เมษายน พ.ศ. 2493 พระบาทสมเด็จพระมหาภูมิพลอดุลยเดชมหาราช บรมนาถบพิตรโปรดเกล้าฯ พระราชทานบรรดาศักดิ์ เป็น**ท้าววรคณานันท์ อัพภันตรปตานี ราชนารีกิจวิจารณ์** เป็นใหญ่กว่าท้าวนางทั้งปวง ตรวจสั่งสอนความผิดและชอบข้าราชการฝ่ายในทั้งปวง ถือศักดินา 3,000 

ท้าววรคณานันท์ถึงอนิจกรรมเมื่อวันที่ 12 ธันวาคม พ.ศ. 2502 ได้รับพระราชทานเพลิงศพ ณ พระเมรุ วัดเทพศิรินทราวาสราชวรวิหาร วันที่ 12 พฤษภาคม พ.ศ. 2503

## เครื่องราชอิสริยาภรณ์

## ลำดับสาแหรก




## อ้างอิง

*  [พิมพ์ในงานพระราชทานเพลิงศพท้าววรคณานันท์ (ม.ร.ว แป้ม มาลากุล)]

แป้ม มาลากุล
หมวดหมู่:หม่อมราชวงศ์
หมวดหมู่:ราชสกุลมาลากุล
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ ว.ป.ร.4‎
หมวดหมู่:ผู้ได้รับเหรียญรัตนาภรณ์ ป.ป.ร.3
หมวดหมู่:ผู้ได้รับเหรียญรัตนาภรณ์ อ.ป.ร.3
หมวดหมู่:ผู้ได้รับเหรียญรัตนาภรณ์ ภ.ป.ร.3‎
ไมนทซ์

**ไมนทซ์** () เป็นเมืองหลวงและเมืองใหญ่ที่สุดของรัฐไรน์ลันท์-ฟัลทซ์ ประเทศเยอรมนี ตั้งอยู่ฝั่งตะวันตกของแม่น้ำไรน์ โดยผ่านกั้นระหว่างเมืองวีสบาเดิน ไมนทซ์เป็นหนึ่งในศูนย์กลางการผลิตไวน์ของเยอรมัน ถึงขนาดที่ฝ่ายบริหารของรัฐไรน์ลันท์-ฟัลทซ์มีตำแหน่งรัฐมนตรีไวน์

## ภูมิอากาศ



## อ้างอิง


หมวดหมู่:เมืองที่ถูกแบ่งแยก
โลเรนโซ เด เมดีชี

**ลอเรนโซ เดอ เมดิชิ** () หรือลอเรนโซผู้สง่างาม (Lorenzo il Magnifico) (1 มกราคม  ค.ศ. 1449 – 8 เมษายน ค.ศ. 1492) เป็นรัฐบุรุษคนสำคัญของฟลอเรนซ์ในประเทศอิตาลีในยุคเรอเนซองส์ ในคริสต์ศตวรรษที่ 15 มีความสำคัญในทางการปกครอง นอกจากนั้นลอเรนโซ เดอ เมดิชิยังเป็นเป็นนักการทูต, ผู้อุปถัมภ์ผู้มีปัญญา, ศิลปิน, และกวี ลอเรนโซ เดอ เมดิชิมีชีวิตอยู่ในสมัยที่รุ่งเรืองที่สุดของสมัยเรอเนซองส์ หลังจากลอเรนโซ เดอ เมดิชิเสียชีวิตยุคทองของเรอเนซองส์ก็สิ้นสุดลง ความสัมพันธ์ที่เปราะบางระหว่างแคว้นต่างๆของอิตาลีที่ลอเรนโซพยายามยึดไว้ก็แตกหักลง  เพียงสองปีหลังจากลอเรนโซเสียชีวิตฝรั่งเศสก็รุกรานอิตาลีระหว่างปี ค.ศ. 1494-1498 ซึ่งเป็นการเริ่มสมัยการยึดครองของคาบสมุทรอิตาลีโดยชาวต่างประเทศเป็นเวลาทั้งสิ้นเกือบ 400 ปี

## ข้อมูลเพิ่มเติม
* เมดิชิ
* ศิลปะเรอเนซองส์

หมวดหมู่:บุคคลที่เกิดในปี พ.ศ. 1449
หมวดหมู่:นักการเมืองอิตาลี
ลอเรนโซ
หมวดหมู่:ขุนนางอิตาลี
หมวดหมู่:บุคคลจากฟลอเรนซ์
เอสเอพี อีอาร์พี

**SAP** (Systems, Applications and Products in Data Processing) เป็นโปรแกรมสำเร็จรูปทางธุรกิจประเภท การบริหารทรัพยากรขององค์กร ของประเทศเยอรมนีที่ใช้ควบคุมดูแลทุกสายงานของบริษัท SAP เป็นโปรแกรมที่ช่วยจัดการสายงานทุกสายงานของธุรกิจให้สามารถเข้าถึงข้อมูลได้อย่างรวดเร็ว และได้ข้อมูลที่ถูกต้องแม่นยำ สามารถนำไปใช้ประกอบการดำเนินกิจกรรมของธุรกิจได้ และผู้บริหารสามารถเรียกดูข้อมูลและตรวจสอบข้อมูลสถานะของบริษัทได้

## ความสามารถในการทำงานของ SAP

SAP ได้ออกแบบมาให้รองรับการดำเนินงานของธุรกิจ หรือหน่วยงาน ด้วยคุณสมบัติที่หลากหลาย ง่ายต่อการใช้งาน อาทิเช่น การจัดทำเหมืองข้อมูล  การจัดทำคลังข้อมูล  ระบบบริหารความสัมพันธ์ลูกค้า (Customer Relationship Management: CRM) Integration Business Planning แล้วส่งต่อข้อมูลไปในระบบ ERP ซึ่งสามารถดูผลผ่านทางเว็บเบราว์เซอร์ การทำ Strategic Management, Balance Score Card การติดตามและประเมินผล
การดำเนินงานตามตัวชี้วัด (KPI) การวิเคราะห์แนวโน้ม การวิเคราะห์สถานภาพปัจจุบัน อดีตและอนาคตขององค์กร

หมวดหมู่:ซอฟต์แวร์
หมวดหมู่:เอสเอพี
อาลแบร์ กามูว์

thumb||200px|อาลแบร์ กามูว์

**อาลแบร์ กามูว์** (; 7 พฤศจิกายน ค.ศ. 1913 – 4 มกราคม ค.ศ. 1960) เป็นนักเขียนและนักปรัชญาชาวฝรั่งเศส ได้รับรางวัลโนเบลจากนวนิยายเรื่องคนนอกในปี ค.ศ. 1957 เขาเกิดที่เมืองมอนโดวี ประเทศแอลจีเรีย บิดาเป็นกรรมกรไร่องุ่นของครอบครัวชาวฝรั่งเศสที่มาตั้งถิ่นฐานที่กรุงแอลเจียร์ตั้งแต่ปี ค.ศ. 1871 กามูว์จบการศึกษาระดับมัธยมที่แอลเจียร์ในฐานะนักเรียนทุน และได้ทุนเรียนต่อที่มหาวิทยาลัยแอลเจียร์เช่นกัน ทำวิทยานิพนธ์สำหรับปริญญาโทเรื่องความสัมพันธ์ระหว่างความคิดแบบกรีกและศาสนาคริสต์ ในงานของโพลตินกับเซนต์ออกัสติน

## ผลงาน

### [[นวนิยาย]]ที่ได้รับการแปลเป็นภาษาไทย
* **[[คนนอก]]** (L'Étranger) (1942) แปลโดย ตุลจันทร์ แปลจากต้นฉบับภาษาฝรั่งเศส
* **[[ความตายอันแสนสุข]]** (La Mort heureuse) (written 1936-1938, published posthumously 1971) แปลโดย อำพรรณ โอตระกูล แปลจากต้นฉบับภาษาฝรั่งเศส
* **[[มนุษย์คนแรก]]** (Le premier homme) (incomplete, published posthumously 1995) แปลโดย อำพรรณ โอตระกูล แปลจากต้นฉบับภาษาฝรั่งเศส
* **[[มนุษย์สองหน้า]]** (La Chute) (1956) แปลโดย ตุลจันทร์ แปลจากต้นฉบับภาษาอังกฤษเรื่อง "The Fall"
* **[[กาฬวิบัติ]]** (La Peste) (1947) แปลโดย ประหยัด นิชลานนท์ แปลจากต้นฉบับภาษาฝรั่งเศส

### [[บทละคร]]ที่ได้รับการแปลเป็นภาษาไทย
* **[[ความเข้าใจผิด]]** (Le Malentendu) (1944) และ **[[ผู้บริสุทธิ์]]** (Les Justes) (1949) แปลโดย อำพรรณ โอตระกูล แปลสองเรื่องลงในหนังสือเล่มเดียวกัน

## อ้างอิง

* *อัลแบร์ กามู,* คนนอก, สำนักพิมพ์ สามัญชน, 2540, เกี่ยวกับนักเขียน หน้า 7-16.

หมวดหมู่:นักปรัชญาในคริสต์ศตวรรษที่ 20
หมวดหมู่:นักเขียนนวนิยายชาวฝรั่งเศส
หมวดหมู่:นักเขียนบทละคร
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวฝรั่งเศสผู้ได้รับรางวัลโนเบล
หมวดหมู่:นักสังคมนิยมแบบอิสรนิยม
หมวดหมู่:ชาวฝรั่งเศสเชื้อสายแอลจีเรีย
หมวดหมู่:ศิษย์เก่าจากมหาวิทยาลัยแอลเจียร์
ฝากล่องเสียง

**ฝาปิดกล่องเสียง** หรือ **ลิ้นปิดกล่องเสียง** () เป็นแผ่นกระดูกอ่อนชนิดอิลาสติกคาร์ทิเลจ (elastic cartilage) ที่คลุมด้วยเยื่อเมือก (mucus membrane) ติดอยู่กับโคนของลิ้น มีลักษณะเป็นแผ่นฝาปิดที่ขยับขึ้นลงได้ ฝานี้จะยื่นเอียงขึ้นด้านบนหลังลิ้นและกระดูกไฮออยด์ (hyoid bone)

## กายวิภาคศาสตร์และหน้าที่
ฝาปิดกล่องเสียงทำหน้าที่ปิดทางเข้าของช่องเส้นเสียงหรือชุดสายเสียง (glottis) ซึ่งเป็นทางเปิดระหว่างสายเสียงแท้ (vocal folds)

ในตำแหน่งปกติ ฝาปิดกล่องเสียงจะเปิดขึ้นด้านบน แต่ขณะที่กลืนอาหาร กระดูกไฮออยด์จะยกตัวขึ้น ดันให้กล่องเสียง (larynx) เลื่อนขึ้น ทำให้ฝาปิดกล่องเสียงพับลงไปตำแหน่งแนวราบมากขึ้น ซึ่งจะป้องกันไม่ให้อาหารตกลงไปในท่อลม (trachea) แต่ให้อาหารลงไปในหลอดอาหาร (esophagus) ซึ่งอยู่ด้านหลังกว่าแทน

ฝาปิดกล่องเสียงเป็นหนึ่งในสามโครงสร้างกระดูกอ่อนขนาดใหญ่ที่ประกอบขึ้นเป็นกล่องเสียง

## ความสำคัญทางคลินิก
### รีเฟล็กซ์ของฝาปิดกล่องเสียง
เส้นประสาทลิ้นคอหอย (glossopharyngeal nerve, CN IX) ส่งใยประสาทไปยังฝาปิดกล่องเสียงด้านบน ซึ่งให้เส้นประสาทนำเข้าของรีเฟล็กซ์ขย้อน (gag reflex) แขนงซุพีเรียร์ลาริงเจียลของเส้นประสาทเวกัส (superior laryngeal branch of the vagus nerve) ให้ใยประสาทไปยังฝาปิดกล่องเสียงด้านล่าง ซึ่งให้เส้นประสาทนำเข้าของรีเฟล็กซ์การไอ (cough reflex) 

### การติดเชื้อของฝาปิดกล่องเสียง
ในเด็ก ฝาปิดกล่องเสียงมักจะติดเชื้อจากแบคทีเรีย *[[Haemophilus influenzae]]* หรือ *[[Streptococcus pneumoniae]]* แม้ว่าภาวะนี้จะรักษาได้ง่าย แต่ก็นับเป็นภาวะฉุกเฉินทางการแพทย์เพราะหากไม่ได้รับการรักษา ฝาปิดกล่องเสียงจะบวมและปิดกั้นท่อลม (trachea) ทำให้เกิดการอักเสบทั่วร่างกาย (massive inflammation) ภาวะนี้เกิดขึ้นได้น้อยในประเทศที่มีการให้วัคซีนต่อเชื้อ *Haemophilus influenzae* (HIB)

## ภาพอื่นๆ

 ภาพ:Illu larynx.jpg|กล่องเสียง
 ภาพ:Kehlkopf Pferd.jpg|กล่องเสียงของม้า
 ภาพ:Gray950.png|กระดูกอ่อนของกล่องเสียง มองจากด้านหลัง
 ภาพ:Gray952.png|เอ็นของกล่องเสียง มองจากด้านหลัง
 ภาพ:Gray954.png|ภาพตัดแนวแยกหน้าหลังของกล่องเสียงและส่วนบนของท่อลม
 ภาพ:Gray955.png|ทางเปิดของกล่องเสียง มองจากด้านหลัง
 ภาพ:Gray958.png|กล้ามเนื้อของกล่องเสียง มองจากด้านหลัง
 ภาพ:Gray959.png|กล้ามเนื้อของกล่องเสียง มองจากด้านข้าง (ในภาพแผ่นด้านขวาของกระดูกอ่อนไทรอยด์ถูกตัดออก)
 ภาพ:Gray994.png|ภาพตัดกลางลำตัวของจมูก ปาก คอหอย (pharynx) และกล่องเสียง (larynx)


## อ้างอิง

## แหล่งข้อมูลอื่น
*  ()

หมวดหมู่:ระบบทางเดินอาหาร
หมวดหมู่:ระบบทางเดินหายใจ
หมวดหมู่:ศีรษะและคอ
หมวดหมู่:ช่องคอ
พระอุบาลีคุณูปมาจารย์

**พระอุบาลีคุณูปมาจารย์** เป็นสมณศักดิ์ของพระราชาคณะเจ้าคณะรอง ชั้นหิรัญบัฏ ตั้งชื่อตามพระอุบาลี พระอรหันต์สาวกของพระโคตมพุทธเจ้า

## ประวัติ
ในสมัยกรุงศรีอยุธยา "พระอุบาฬี" เป็นสมณศักดิ์พระราชาคณะฝ่ายอรัญวาสี อยู่วัดกุฏิ์ ถึงรัชสมัยพระบาทสมเด็จพระพุทธยอดฟ้าจุฬาโลกมหาราช ทรงเห็นว่านามพ้องกับพระอรหันตสาวก จึงเปลี่ยนราชทินนามเป็น "พระวินัยรักขิต" ต่อมาพระบาทสมเด็จพระจุลจอมเกล้าเจ้าอยู่หัวทรงเปลี่ยนนามอีกเป็น "พระอุบาฬีคุณูปมาจารย์" พระราชทานสำหรับพระราชาคณะเจ้าคณะอรัญวาสี (เสมอ*ชั้นธรรมพิเศษ*) โดยเลื่อนพระธรรมเจดีย์ (ปาน) เจ้าอาวาสวัดพระเชตุพนฯ ขึ้นรับราชทินนามนี้เป็นรูปแรก 

ถึงปี พ.ศ. 2482 พระธรรมปิฎก (เผื่อน ติสฺสทตฺโต) ได้เลื่อนสมณศักดิ์เป็นพระอุบาลีคุณูปมาจารย์ เจ้าคณะรองฝ่ายอรัญวาสี *ชั้นหิรัญบัฏ* เป็นรูปแรก

## ฐานานุกรม
สมัยเป็นสมณศักดิ์เจ้าคณะรองอรัญวาสี (เสมอชั้นธรรมพิเศษ) พระอุบาลีคุณูปมาจารย์มีฐานานุศักดิ์ตั้งฐานานุกรมได้ 6 รูป ดังนี้
* พระครูปลัดนิพัทธโพธิพงศ์

* พระครูวินัยธร
* พระครูสังฆรักษ์
* พระครูใบฎีกา

* พระครูธรรมธร
* พระครูสมุห์

เมื่อเลื่อนเป็นเจ้าคณะรองชั้นหิรัญบัฏ มีฐานานุศักดิ์ตั้งฐานานุกรมได้ 8 รูป ดังนี้
* พระครูปลัดสุวัฒนจริยคุณ ไพบูลศาสนภารธุราทร บวรสังฆานุนายก

* พระครูวินัยธร
* พระครูพิศาลสรกิจ พระครูคู่สวด
* พระครูสังฆบริรักษ์
* พระครูใบฎีกา

* พระครูธรรมธร
* พระครูพิศิษฏ์สรการ พระครูคู่สวด
* พระครูสมุห์

## รายนาม
นับตั้งแต่การสถาปนาสมณศักดิ์ **พระอุบาลีคุณูปมาจารย์** ในสมัยกรุงรัตนโกสินทร์ มีพระสงฆ์ที่ได้รับพระราชทานสมณศักดิ์ดังกล่าวจำนวนทั้งสิ้น 15 รูป โดยแบ่งเป็นพระสงฆ์ในสังกัดคณะสงฆ์มหานิกาย 12 รูป และเป็นพระสงฆ์ในสังกัดคณะสงฆ์ธรรมยุติกนิกาย 3 รูป

## อ้างอิง
คาสเซตซิงเกิล

**ซิงเกิลเทป** (, หรือบางครั้งรู้จักในชื่อ "แคสซิงเกิล" หรือในเครื่องหมายการค้า "แคสเซ็ทซิงเกิล") คือซิงเกิลเพลงในรูปแบบเทป ครั้งแรกที่ออกจำหน่ายเพื่อการค้าเป็นเพลงของ โก-โกซ์ ในเพลง "วาเคชั่น" ,"บีทนิกบีช" โดยค่ายไออาร์เอส ซึ่งเป็นเจ้าของเครื่องหมายการค้า "แคสซิงเกิล" ในปี พ.ศ. 2525 แม้ว่าอุตสาหกรรมบันทึกเสียงถูกต่อต้านในรูปแบบ แต่เมื่อแผ่นไวนิลหมดความนิยมลง เทปก็ได้เข้ามาแทนที่

โดยดั้งเดิมนั้น ซิงเกิลเทปส่วนใหญ่จะออกจำหน่ายในรูปแบบใส่ซอง และห่อพลาสติกไว้ บางซิงเกิลบรรจุ 1 เพลงต่อ 1 ด้านเทป บางครั้งก็บรรจุเพลงที่เหมือนกันทั้ง 2 ด้าน ในบางครั้งเทปซิงเกิลก็บรรจุภัณฑ์เหมือนเทปอัลบั้มทั่วไปคือ ใส่กล่องพลาสติก

## ดูเพิ่ม
* ซิงเกิล
* ซิงเกิลวิทยุ
* หน้า-A และหน้า-B
* อีพี
* ซิงเกิลซีดี

หมวดหมู่:ธุรกิจดนตรี
หมวดหมู่:ซิงเกิล
ฌ็อง เดอกู

พลเรือเอก **ฌ็อง เดอกู** (; 5 พฤษภาคม พ.ศ. 2427 – 21 ตุลาคม พ.ศ. 2506) นายทหารเรือแห่งกองทัพเรือฝรั่งเศสชาวเมืองบอร์โด อดีตข้าหลวงใหญ่แห่งอินโดจีนฝรั่งเศสในช่วง พ.ศ. 2483 - 2488 ภายใต้การปกครองของรัฐบาลฝรั่งเศสเขตวีชีซึ่งอยู่ในระหว่างสงครามโลกครั้งที่ 2

ภารกิจของพลเรือเอกเดอกูในอินโดจีนฝรั่งเศสในระยะแรกสวนทางกับนโยบายการเอาใจจักรวรรดิญี่ปุ่นที่กำลังเข้ามามีอิทธิพลในเอเชียตะวันออกเฉียงใต้ ซึ่งเป็นนโยบายที่พลเอกฌอร์ฌ คาทรู ข้าหลวงอินโดจีนฝรั่งเศสคนก่อนได้ดำเนินการไว้ แต่สถานการณ์ทางการเมืองระยะต่อมาก็ได้บังคับให้เขาจำต้องดำเนินตามนโยบายเก่าต่อไป

ตามรายงานกล่าวว่าพลเรือเอกเดอกูได้รับคำขอจากกองทัพจักรวรรดิญี่ปุ่นให้เคลื่อนทัพผ่านแคว้นตังเกี๋ย (เวียดนามภาคเหนือในปัจจุบัน) ในช่วงต้นเดือนสิงหาคม พ.ศ. 2483 เพื่อสร้างฐานทัพอากาศและสกัดกั้นการสนับสนุนทางทหารในประเทศจีนของกองทัพสัมพันธมิตร เขาได้พยายามส่งโทรเลขไปยังรัฐบาลฝรั่งเศสเขตวีชีเพื่อขอความช่วยเหลือ แต่รัฐบาลกลางไม่สามารถช่วยเหลือได้ พลเรือเอกเดอกูจึงจำต้องลงนามในสนธิสัญญากับกองทัพจักรวรรดิญี่ปุ่นในวันที่ 20 กันยายน พ.ศ. 2483 เพื่อเปิดเมืองท่าไฮฟองให้ญี่ปุ่นเข้ามาตั้งฐานทัพได้http://www.answers.com/topic/1940

ด้านการบริหารอาณานิคมอินโดจีนฝรั่งเศส พลเรือเอกเดอกูได้ทำงานเพื่อพยายามยกระดับความสัมพันธ์ระหว่างฝรั่งเศสกับแคว้นเวียดนามต่าง ๆ โดยจัดตั้งสภาบริหารซึ่งมีสมาชิกเป็นชาวฝรั่งเศสและชาวเวียดนามในจำนวนเท่า ๆ กัน และจัดให้ข้าราชการในอาณานิคมที่เป็นชาวได้รับเงินเดือนเท่ากับข้าราชการชาวฝรั่งเศสhttp://www.answers.com/topic/1940

ใน พ.ศ. 2488 กองทัพจักรวรรดิญี่ปุ่นได้เข้ามาควบคุมอินโดจีนฝรั่งเศสโดยตรงและขับพลเรือเอกเดอกูออกจากตำแหน่งข้าหลวงใหญ่อินโดจีนฝรั่งเศส เพื่อจัดตั้งรัฐบาลหุ่นเชิดในอาณานิคมขึ้น 

หลังสิ้นสุดสงคราม พลเรือเอกเดอกูถูกจับกุมในข้อหาอาชญากรสงคราม แต่ภายหลังได้พิสูจน์ว่าตนเองไม่มีความผิด เขาจึงได้รับการคืนยศและสิทธิต่าง ๆ ใน พ.ศ. 2492

## อ้างอิง

หมวดหมู่:ทหารเรือชาวฝรั่งเศส
หมวดหมู่:พลเรือเอกชาวฝรั่งเศส
หมวดหมู่:พลเรือเอกในสงครามโลกครั้งที่สอง
หมวดหมู่:ผู้สำเร็จราชการอินโดจีนของฝรั่งเศส
หมวดหมู่:ผู้นำการทหารในสงครามโลกครั้งที่สอง
หมวดหมู่:บุคคลในกรณีพิพาทอินโดจีน
หมวดหมู่:ความสัมพันธ์ไทย–ฝรั่งเศส
หมวดหมู่:บุคคลจากบอร์โด
หมวดหมู่:บุคคลในประวัติศาสตร์กรุงรัตนโกสินทร์
โรคด่างขาว

**โรคด่างขาว** เป็นภาวะที่เซลล์สร้างเม็ดสีหรือเมลาโนไซต์ถูกทำลาย จากสถิติพบว่าประชากรเป็นโรคนี้ร้อยละ 1 และพบในคนผิวคล้ำมากกว่าคนผิวขาว ร้อยละ 70-80 ของผู้ป่วยมีอายุต่ำกว่า 30 ปี ตัวอย่างของผู้ป่วย คือ ไมเคิล แจ็คสัน

รอยโรคจะปรากฏเองโดยไม่มีอาการ ลักษณะที่ขึ้นใหม่ๆ จะเป็นสีขาวจางเหมือนเกลื้อน เมื่อเป็นนานเข้าจึงเห็นเป็นสีขาว ขอบชัดเจน มีรูปร่างกลมหรือรี หรือเป็นทางยาวตามแนวของเส้นประสาท พบได้บ่อยที่ใบหน้า มือ เท้า และผิวหนังเหนือข้อ รอยดังกล่าวมีขนาดตั้งแต่จุดเล็กๆ ถึงขนานใหญ่ ปกคลุมได้เกือบทั่วร่างกาย

ในปัจจุบันยังไม่มีการรักษาที่ปลอดภัยและได้ผลแน่นอน แต่โรคด่างขาวไม่มีอันตรายต่อสุขภาพ ดังนั้นอาจไม่รักษาก็ได้

## อ้างอิง
* 

## แหล่งข้อมูลอื่น
* โรคด่างขาว  จาก สมาคมเวชสำอางและศัลยศาสตร์ผิวพรรณ

หมวดหมู่:โรค
หมวดหมู่:โรคภูมิต้านตนเอง
วังจั่นน้อย ส.พลังชัย

**วังจั่นน้อย ส.พลังชัย** มีชื่อจริงว่า **อาภรณ์ โสภาพ** (ชื่อเล่น: ภรณ์) เกิดวันที่ 30 พฤษภาคม พ.ศ. 2510 ที่อำเภอโคกสำโรง จังหวัดลพบุรี เป็นนักมวยไทยชื่อดังระดับเงินแสนคนหนึ่งในประเทศไทย โด่งดังมีชื่อเสียงอยู่ในช่วง พ.ศ. 2530–2538  มีสถิติการชกที่แท้จริงไม่มีการบันทึกไว้ แต่คาดว่าอยู่ที่ 300 ครั้ง แพ้ไม่น่าจะเกิน 50 ครั้ง

## ประวัติ

วังจั่นน้อยเป็นบุตรของนายหยาด และนางบุญ โสภาพ เรียนจบชั้นอนุปริญญาจากโรงเรียนรัตนพณิชยการ เริ่มชกมวยตั้งแต่อายุ 10 ขวบ ตระเวนชกมวยแถวบ้านเกิดจนมีชื่อเสียง จากนั้นจึงเดินทางเข้ามาชกมวยในกรุงเทพมหานคร อยู่ในสังกัดของทรงชัย รัตนสุบรรณ มีโอกาสขึ้นชกมวยหลายครั้ง จนมาเป็นที่รู้จักเมื่อ ชนะคะแนน นำพล หนองกี่พาหุยุทธ ได้ครองแชมป์มวยไทยรุ่นไลท์ฟลายเวท ของสนามมวยเวทีลุมพินี และฟลายเวท ถึง 4 สมัย ของเวทีเดียวกัน

ต่อมา วังจั่นน้อยสละแชมป์ และขยับมาชกในรุ่นที่สูงขึ้น ได้ครองแชมป์รุ่นจูเนียร์เฟเธอร์เวทของสนามมวยเวทีลุมพินี 5 สมัย ได้ชกกับนักมวยชื่อดังมากมาย เช่น สามารถ พยัคฆ์อรุณ, เจริญทอง เกียรติบ้านช่อง, ฉมวกเพชร ช่อชะมวง, สำราญศักดิ์ เมืองสุรินทร์, ก้องธรณี พยัคฆ์อรุณ, โอเล่ห์ เกียรติวันเวย์ เป็นต้น เงินค่าตัวสูงสุดที่ได้รับคือ 350,000 แสนบาท เมื่อชกกับสามารถ พยัคฆ์อรุณ โดยในครั้งนั้นวังจั่นน้อยเป็นฝ่ายเอาชนะคะแนนสามารถได้เมื่อวันที่ 2 พฤษภาคม พ.ศ. 2532 ที่เวทีมวยลุมพินี ซึ่งทั้งคู่ชกเป็นคู่มวยประกอบรายการชิงแชมป์โลกมวยสากลของเมืองชัย กิตติเกษม กับเทรซี่ มาคาลอส เจ้าของตำแหน่งชาวฟิลิปปินส์ เมื่อกรรมการประกาศผลคะแนนออกมา สามารถได้ประกาศแขวนนวมไปทันทีบนเวที   นอกจากนั้นยังได้รับรางวัลนักมวยไทยยอดเยี่ยมของสมาคมผู้สื่อข่าวกีฬาแห่งประเทศไทยเมื่อ พ.ศ. 2536

วังจั่นน้อย ได้รับฉายาว่า *"ไอ้หมัด 33 วิ"* จากการเอาชนะน็อก นำขบวน หนองกี่พาหุยุทธ น้องชายของนำพล หนองกี่พาหุยุทธ ด้วยหมัดไปด้วยเวลาเพียง 33 วินาที ของยกแรกเท่านั้น ซึ่งนับเป็นสถิติการชกที่รวดเร็วมาก และยังมีอีกฉายาหนึ่งว่า *"ไอ้หนุ่มชีวาส"* เนื่องจากชอบสังสรรค์เฮฮา กินเลี้ยงกับเพื่อนฝูงด้วยวิสกี้ยี่ห้อชีวาสรีเกิล โดยเฉพาะหลังชกเสร็จ และยังมีฉายาอื่นอีก เช่น *"เมธีหมัดตรง"* และ*"พระกาฬละโว้"*

วังจั่นน้อยเลิกชกมวยเมื่อ พ.ศ. 2540 เพราะสภาพร่างกายไม่ไหว โดยชกครั้งสุดท้ายแพ้คะแนน แรมโบ้น้อย ช.ทับทิม จึงหันมาช่วยพี่ชายดูแลค่ายมวยเพชรอาภรณ์อยู่ระยะหนึ่งจึงไปเป็นครูมวยไทยที่ประเทศฝรั่งเศส พร้อมกับสลับชกไปด้วย เป็นระยะเวลาประมาณ 2 ปีจึงกลับมาประเทศไทย ประกอบอาชีพส่วนตัวและช่วยพี่ชายทำค่ายมวย ประสบความสำเร็จอยู่ระดับหนึ่ง โดยสร้างนักมวยชื่อดังขึ้นมาได้ส่วนหนึ่ง และได้เลิกในเวลาต่อมา

ปัจจุบัน วังจั่นน้อยเป็นเทรนเนอร์อยู่ที่ค่าย ช.ห้าพยัคฆ์ ที่คลอง 8 อำเภอลำลูกกา จังหวัดปทุมธานี 

## ชื่ออื่น
*วั่งจั่นน้อย ส.สิระดา (ชื่อในการชกมวยระยะหลัง)

## อ้างอิง

หมวดหมู่:นักมวยไทยชาวไทย

หมวดหมู่:บุคคลจากอำเภอโคกสำโรง
หมวดหมู่:ผู้ฝึกสอนมวยไทย
หมวดหมู่:นักมวยจากจังหวัดลพบุรี
ชเว จอม-ฮวัน

**ชเว จอม-ฮวัน** (; 9 มิถุนายน พ.ศ. 2506) นักมวยสากลชาวเกาหลีใต้ สถิติการชก 23 ครั้ง ชนะ 20 (น็อค 8) แพ้ 3 

## ประวัติ
ชเว จอม-ฮวัน เริ่มชกมวยสากลอาชีพเมื่อ พ.ศ. 2526 และได้ครองแชมป์โลกรุ่นจูเนียร์ฟลายเวท IBF เมื่อ พ.ศ. 2529 เมื่อชกชนะ ปาร์ค โชวูน  และได้เสียตำแหน่งแชมป์ให้กับเทรซี่ มาคาลอสเมื่อ พ.ศ. 2531 เขาจึงลดรุ่นลงมาชิงแชมป์โลกรุ่นสตรอเวท  WBC และเป็นฝ่ายชนะ นภา เกียรติวันชัย ได้ครองแชมป์โลก และต่อมาได้เสียแชมป์ให้ฮิเดยูกิ โอฮาชิ  

## เกียรติประวัติ

* แชมป์เกาหลีใต้รุ่นไลท์ฟลายเวท (2527)
* แชมป์โลกรุ่นไลท์ฟลายเวท IBF
** ชิง 7 ธันวาคม 2529 ชนะคะแนน ปาร์ก โชวูน ที่ เกาหลีใต้
** ป้องกันแชมป์ครั้งที่ 1, 29 มีนาคม 2530 ชนะคะแนน เทรซี่ มาคาลอส ที่เกาหลีใต้
** ป้องกันแชมป์ครั้งที่ 2, 5 กรกฎาคม 2530 ชนะน็อค โทชิฮิโกะ มัตสุดะ ยก 4 ที่ เกาหลีใต้
** ป้องกันแชมป์ครั้งที่ 3, 9 สิงหาคม 2530 ชนะน็อค อซาดิน อันฮาร์ ยก 3 ที่ เกาหลีใต้ 
** เสียแชมป์ 4 พฤศจิกายน 2531 แพ้คะแนน เทรซี่ มาคาลอส ที่ ฟิลิปปินส์
* แชมป์โลกรุ่นสตรอเวท WBC
** ชิง 12 พฤศจิกายน 2532 ชนะน็อค นภา เกียรติวันชัย ยก 12 ที่ เกาหลีใต้
** เสียแชมป์ 7 กุมภาพันธ์ 2533 แพ้น็อค ฮิเดยูกิ โอฮาชิ ยก 9 ที่ ญี่ปุ่น
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลท์ฟลายเวท IBF เมื่อ 16 พฤศจิกายน 2527 แพ้คะแนน โดดี้ บอย เปนาโลซ่า ที่ มะนิลา

## อ้างอิง

* สถิติการชก boxrec.com 

หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
หมวดหมู่:แชมป์โลก IBF
หมวดหมู่:แชมป์โลก WBC
แผ่นดินแห่งพระสัญญา

thumb|ขอบเขตของแผ่นดินแห่งพระสัญญา (สีเขียว)
**แผ่นดินแห่งพระสัญญา** () หรือ **แผ่น‍ดิน​ซึ่ง​พระ‍เจ้า​ทรง​สัญ‌ญา​ไว้** () เป็นดินแดนซึ่งคัมภีร์ฮีบรูระบุว่า พระเป็นเจ้าทรงสัญญาว่าจะประทานให้แก่อับราฮัมและลูกหลานของเขา

## อ้างอิง

หมวดหมู่:ภูมิภาคในคัมภีร์ฮีบรู
หมวดหมู่:โทราห์
หมวดหมู่:อับราฮัม
หมวดหมู่:ขบวนการไซออนิสต์
อีริค ชาเวซ

**อีริค ชาเวซ** (Eric Chavez) หรือ **เคนตะ ซาโตะ** นักมวยสากลชาวฟิลิปปินส์ มีชื่อจริงว่า อัลเกริโอ ชาเวซ เกิดเมื่อ 9 เมษายน พ.ศ. 2505 สถิติการชก 60 ครั้ง ชนะ 39 (น็อค 24) เสมอ 5 แพ้ 16 
## ประวัติ
ชาเวซขึ้นชกมวยสากลอาชีพครั้งแรกเมื่อ 8 พฤษภาคม พ.ศ. 2528 ชนะคะแนน จูน กาเวโร จากนั้นชกชนะและเสมอโดยไม่แพ้ใครจนถึง พ.ศ. 2532 โดยเคยชกชนะน็อค ดอมมี่ เออร์ซัว จูเนียร์ ยก 1 และชนะน็อค จอห์น เมดิน่า ยก 5 จากนั้นขึ้นชิงแชมป์โลกรุ่นมินิฟลายเวท IBF เมื่อ 21 กันยายน พ.ศ. 2532 ซึ่งชาเวชเป็นฝ่ายชนะน็อคนิกโก้ โทมัส ยก 5 ได้แชมป์มาครอง แต่พอขึ้นป้องกันแชมป์ครั้งแรก ชาเวชมาแพ้แตกฟ้าลั่น ศักดิ์กรีรินทร์ ยก 7 เสียแชมป์ไปเมื่อ 22 กุมภาพันธ์ พ.ศ. 2533 ชาเวชขึ้นชกชนะน็อค ทวีเลิศ ต.บุญเลิศ ยก 3 จากนั้นจึงชกแก้มือกับฟ้าลั่นอีกครั้งเมื่อ 18 พฤษภาคม พ.ศ. 2533 ซึ่งชาเวชเป็นฝ่ายแพ้คะแนนไป ชิงแชมป์ไม่สำเร็จ

ในช่วง พ.ศ. 2534 - 2535 การชกของชาเวชตกต่ำมาก ชกแพ้ตลอด โดยแพ้ แมนนี่ เมลชอร์ แอนดี้ ทานาบาส โนเอล ทูนาเกา เมลวิน มากราโม นอกจากนั้น ยังมาชกนอกรอบในไทย แพ้พะเนียง พูนธรัตน์ โตโต้ ป.พงษ์สว่าง และ ห้าดาว ซีพียิม ในช่วง พ.ศ. 2536 – 2537  จากนั้น การชกของชาเวชเริ่มดีขึ้น ชกชนะคะแนน เจอรี่ ปาฮายาไฮ และได้ไปเป็นมวยสร้างในประเทศญี่ปุ่นในชื่อ  เคนตะ ซาโตะ  ชกชนะคะแนน อัศวิน ศิษย์หลักเมือง และชนะน็อค นกน้อย ส.ธนิกุล ชาเวชเดินทางมาชกในไทยสองครั้งในช่วงปลายปี พ.ศ. 2538 ชนะน็อค ฤทธิชัย เกียรติประภัสร์ ยก 4 และชิงแชมป์ PABA รุ่นมินิมัมเวท ชนะน็อค ขวัญใจ สามเคแบตเตอรี ยก 1 ได้แชมป์ไปครอง จากนั้น ชาเวชขึ้นชิงแชมป์โลกรุ่นมินิมัมเวท WBA เมื่อ 15 มิถุนายน พ.ศ. 2539 ปรากฏว่าเป็นฝ่ายแพ้คะแนนโรเซนโด อัลวาเรซแบบไม่เอกฉันท์ จากนั้น ชาเวชกลับมาชกที่ฟิลิปปินส์และชกแพ้เป็นส่วนใหญ่ หลังที่ขึ้นชิงแชมป์เงารุ่นฟลายเวท WBOเมื่อ 3 ตุลาคม พ.ศ. 2541 แพ้คะแนน มซูกิซี มาราลี ที่แอฟริกาใต้แล้ว ชาเวชก็แขวนนวมไป

## เกียรติประวัติ

* แชมป์โลกรุ่นมินิมั่มเวท IBF
** ชิง 21 กันยายน 2532 ชนะน็อค นิกโก้ โธมัส ยก 5 ที่ อินโดนีเซีย
** เสียแชมป์ 22 กุมภาพันธ์ 2533 แพ้แตก ฟ้าลั่น ลูกมิ่งขวัญ ยก 7 ที่ เวทีมวยราชดำเนิน
* แชมป์ PABA รุ่นมินิมั่มเวท
** ชิง 2 ธันวาคม 2538 ชนะน็อค ขวัญใจ 3เคแบตเตอรี่ ยก 1 ที่ สระแก้ว
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิมั่มเวท IBF เมื่อ 15 สิงหาคม 2533 แพ้คะแนน ฟ้าลั่น ลูกมิ่งขวัญ ที่เวทีมวยราชดำเนิน
** ชิงแชมป์โลกรุ่นมินิมัมเวท WBA เมื่อ 15 มิถุนายน 2539 แพ้คะแนน โรเซนโด อัลบาเรซ ที่ ญี่ปุ่น
** ชิงแชมป์เงารุ่นฟลายเวท WBOเมื่อ 3 ตุลาคม พ.ศ. 2541 แพ้คะแนน มซูกิซี มาราลี ที่แอฟริกาใต้

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:แชมป์โลก IBF
หมวดหมู่:แชมป์ PABA
หมวดหมู่:บุคคลจากจังหวัดเซบู
ยกสยาม

**ยกสยาม** (เดิมชื่อ *ทศกัณฐ์ ยกสยาม*) เป็นรายการเกมโชว์ควิซโชว์ ที่เน้นส่งเสริมให้คนในแต่ละจังหวัดรักบ้านเกิด ส่งเสริมให้เกิดการใช้ความรู้ความสามารถ ที่เกี่ยวกับประเพณีวัฒนธรรมท้องถิ่น ในแต่ละจังหวัด ถ่ายทอดผ่านเกมได้อย่างสนุกสนาน เริ่มออกอากาศครั้งแรกเมื่อวันที่ 18 กุมภาพันธ์ พ.ศ. 2551 - 28 กุมภาพันธ์ พ.ศ. 2554 เวลา 18.30 น. ทาง โมเดิร์นไนน์ทีวี ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย ปัญญา นิรันดร์กุล

นอกจากนั้น พระบาทสมเด็จพระวชิรเกล้าเจ้าอยู่หัว เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ได้พระราชทานแผ่นประกาศนียบัตรจารึกพระปรมาภิไธยย่อ ม.ว.ก.เพื่อเป็นเกียรติแก่จังหวัดผู้ชนะในรายการยกสยาม

ตั้งแต่วันที่ 12 พฤศจิกายน พ.ศ. 2551 ถึง 28 พฤศจิกายน พ.ศ. 2551 เป็นโปรแกรมพิเศษระหว่างรอรอบชิงชนะเลิศ

## ชื่อรายการ
* **[[ยกสยามปี 1]]** (18 กุมภาพันธ์ พ.ศ. 2551 - 9 มกราคม พ.ศ. 2552) รวม 11 เดือน 21 วัน ทีมจังหวัดที่ได้ชนะเลิศในแต่ละสาย คือ ปราจีนบุรี ศรีสะเกษ ยโสธร นครราชสีมา เพชรบุรี อ่างทอง จันทบุรี หนองคาย เชียงราย ประจวบคีรีขันธ์ กาญจนบุรี นนทบุรี ยะลา สมุทรปราการ สุโขทัย แม่ฮ่องสอน ระนอง ชุมพร
แชมป์ยกสยาม - ระนอง
* **[[ยกสยามปี 2]]** (12 มกราคม พ.ศ. 2552 - 3 กุมภาพันธ์ พ.ศ. 2553) รวม 1 ปี 21 วัน ทีมจังหวัดที่ได้แข่งขันชิงแชมป์ประเทศ คือ จันทบุรี ตราด สุโขทัย เชียงราย พัทลุง สงขลา นครราชสีมา ขอนแก่น นนทบุรี นครนายก
แชมป์ยกสยาม - นนทบุรี
* **[[ยกสยาม ๑๐๐]]** (1 มีนาคม พ.ศ. 2553 - 2 มิถุนายน พ.ศ. 2553) รวม 3 เดือน 1 วัน 
แชมป์ยกสยาม - ทีมอาจารย์และลูกศิษย์จากสถาบันกวดวิชาเดอะติวเตอร์ สามารถคว้ารางวัลรถยนต์ นิสสัน มาร์ช มูลค่า 537,000 บาทได้สำเร็จ
* **[[ยกสยาม ๑๐ ข้อ]]** (3 มิถุนายน พ.ศ. 2553 - 28 กุมภาพันธ์ พ.ศ. 2554) รวม 8 เดือน 25 วัน
แชมป์ยกสยาม - ศุภักษร ไชยมงคล และ ชาลิสา บุญครองทรัพย์, กรรชัย กำเนิดพลอย และ เมย์ เฟื่องอารมย์, นภัทร อินทร์ใจเอื้อ และ วาโย อัศวรุ่งเรือง

## อ้างอิง


หมวดหมู่:รายการโทรทัศน์ช่องโมเดิร์นไนน์ทีวี
หมวดหมู่:รายการโทรทัศน์โดยเวิร์คพอยท์ เอ็นเทอร์เทนเมนท์
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2551
หมวดหมู่:ควิซโชว์ไทยในคริสต์ทศวรรษ 2000
หมวดหมู่:ควิซโชว์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2554
ซาอิด อิสกันดาร์

**ซาอิด อิสกันดาร์** () นักมวยสากลชาวอินโดนีเซีย สถิติการชก 6 ครั้ง แพ้ 6 
## ประวัติ
อิสกันดาร์ขึ้นชกมวยสากลอาชีพครั้งแรกตามที่มีบันทึกใน Boxrec.com เมื่อ 26 ตุลาคม พ.ศ. 2531 แพ้คะแนน อซาดิน อันฮาร์ ที่อินโดนีเซีย จากนั้นขึ้นชิงแชมป์ อินโดนีเซียรุ่นมินิมัมเวทเมื่อ 12 มีนาคม พ.ศ. 2533 แพ้คะแนน ฮุสนี เรย์ ไม่ได้แชมป์ ต่อมา อิสกันดาร์ขึ้นชิงแชมป์ OPBF รุ่นมินิมัมเวทที่ว่าง เมื่อ 15 มิถุนายน พ.ศ. 2534 แพ้น็อค ลี ซุงวู ยก 5 ที่เกาหลีใต้ และขึ้นชิงแชมป์โลกรุ่นมินิมัมเวท IBF เมื่อ 14 มิถุนายน พ.ศ. 2535 แพ้น็อค ฟ้าลั่น ลูกมิ่งขวัญ ยก 8 หลังจากนั้น อิสกันดาร์ขึ้นชกอีกเพียงครั้งเดียว แพ้คะแนน นิกโก้ โธมัส เมื่อ 1 มกราคม พ.ศ. 2536 จากนั้นก็แขวนนวมไป
## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นมินิมัมเวทเมื่อ 15 มิถุนายน 2534 แพ้น็อค ลี ซุงวู ยก 5 ที่ เกาหลีใต้
** ชิงแชมป์โลกรุ่นมินิฟลายเวท IBF เมื่อ 14 มิถุนายน 2535 แพ้น็อค ฟ้าลั่น ศักดิ์กรีรินทร์ ยก 8 ที่เวทีราชดำเนิน

## อ้างอิง

* สถิติการชก boxrec.com  

หมวดหมู่:นักมวยสากลชาวอินโดนีเซีย